Document ID: 32000R1899

Kommissionens forordning (EF) nr. 1899/2000
af 7. september 2000
om ændring af forordning (EF) nr. 1472/2000 om indførelse af en midlertidig antidumpingtold på importen af korte syntetiske fibre af polyester med oprindelse i Indien og Republikken Korea
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 905/98(2), særlig artikel 7,
efter konsultation i det rådgivende udvalg, og
ud fra følgende betragtninger:
(1) Kommissionen indførte ved forordning (EF) nr. 1472/2000(3) en midlertidig antidumpingtold på importen af korte syntetiske fibre af polyester med oprindelse i Indien og Republikken Korea (i det følgende benævnt "Korea").
(2) I forbindelse med en samarbejdsvillig eksporterende producent i Korea og et dertil knyttet handelsselskab i Korea var den dumpingmargen, som foranstaltningen var baseret på, ukorrekt angivet som følge af en fejl i en edb-regneformel.
(3) Navnlig skulle den under betragtning 59 anførte dumpingmargen for SK Chemicals Co. Ltd, Seoul, og SK Global Co. Ltd, Seoul, i stedet for 9,7 % have været 5,3 %.
(4) I den dispositive del af forordningen er den antidumpingtold, der skal anvendes over for disse to selskaber, desuden angivet ukorrekt -
UDSTEDT FØLGENDE FORORDNING:
Artikel 1
I tabellen i artikel 1, stk. 2, i forordning (EF) nr. 1472/2000 anføres som toldsats for SK Chemicals Co. Ltd, 948-1, Daechi 3-dong, Kangnam-ku, Seoul 135-283, Korea, og for SK Global Co. Ltd, 36-1, 2Ga, Ulchiro, Chung-Gu, Seoul, Korea, "5,3 %" i stedet for "9,7 %".
Artikel 2
Den i artikel 1 omhandlede ændring har virkning fra ikrafttrædelsesdatoen for forordning (EF) nr. 1472/2000.
Artikel 3
Denne forordning træder i kraft på dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. september 2000.

Labels: 3
18
6